CELEX: 62018TN0623
Language: mt
Date: 2018-10-13 00:00:00
Title: Kawża T-623/18: Rikors ippreżentat fit-13 ta’ Ottubru 2018 – EO (Informazzjoni mħassra jew mibdula fil-qafas ta’ protezzjoni ta’ data personali u/jew kunfidenzjalità.) vs Il-Kummissjoni

7.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 4/33
            
         
      Rikors ippreżentat fit-13 ta’ Ottubru 2018 – EO (1) vs Il-Kummissjoni
      (Kawża T-623/18)
      (2019/C 4/44)
      Lingwa tal-kawża: l-Ingliż
      
         Partijiet
      
      
         Rikorrenti: EO (2) (rappreżentant: E. Metodieva, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tat-12 ta’ Diċembru 2017 tal-Bord tal-Għażla tal-Kompetizzjoni Ġenerali EPSO/AD/323/16 – Investigaturi (AD 7) għal dawn il-profili li ġejjin: 1 – Investigaturi: In-nefqa tal-UE, il-ġlieda kontra l-korruzzjoni – 2 – Investigaturi: Id-dwana u l-kummerċ, tabakk u prodotti foloz, li isem ir-rikorrenti ma jiġix inkluż fil-lista ta’ riżerva għall-ewwel profil tal-kompetizzjoni msemmija;
               
            
                  —
               
               
                  tannulla fl-intier tagħha d-Deċiżjoni tal-EPSO tad-9 ta’ Lulju 2018 li tiċħad l-ilment tar-rikorrenti skont l-Artikolu 90(2) tar-Regolamenti tal-Persunal fir-rigward tad-deċiżjoni tal-Bord tal-Għażla tal-EPSO li r-rikorrenti ma tiġix inkluża fl-imsemmija lista ta’ riżerva;
               
            
                  —
               
               
                  tordna lill-konvenuta tikkumpensa lir-rikorrenti minħabba telf ta’ benefiċċji b’riżultat tan-nuqqas ta’ inklużjoni tagħha fil-lista ta’ riżerva,
               
            
                  —
               
               
                  tordna lill-konvenuta tbati l-ispejjeż legali tar-rikorrenti sostnuti qabel u matul il-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka seba’ motivi u, barra minn hekk, tinvoka l-argumenti kollha elenkati fl-ilment tagħha skont l-Artikolu 90(2) tar-Regolamenti tal-Persunal.
      
                  1.
               
               
                  L-ewwel motiv, li jallega mġiba mhux xierqa min-naħa ta’ wieħed mill-membri tal-Bord tal-Għażla, li allegatament wassal biex ir-rikorrenti ma tiġix eżaminata b’mod xieraq.
               
            
                  2.
               
               
                  It-tieni motiv, li jallega nuqqas ta’ imparzjalità ta’ wieħed mill-membri tal-Bord tal-Għażla fil-kompetizzjoni inkwistjoni.
               
            
                  3.
               
               
                  It-tielet motiv, li jallega nuqqas ta’ kompetenza tal-evalwaturi.
               
            
                  4.
               
               
                  Ir-raba’ motiv, li jallega li l-kompetizzjoni inkwistjoni kisret is-sistema lingwistika.
               
            
                  5.
               
               
                  Il-ħames motiv, li jallega li xi irregolaritajiet affettwaw l-istudju ta’ każ fil-kompetizzjoni inkwistjoni.
               
            
                  6.
               
               
                  Is-sitt motiv, li jallega ksur tal-prinċipji ta’ ugwaljanza fit-trattament u ta’ trattament ġust li seħħ minħabba l-perijodu allegatament eċċessiv ta’ xahar li matulu seħħet il-kompetizzjoni inkwistjoni.
               
            
                  7.
               
               
                  Is-seba’ motiv, li jallega nuqqas fl-obbligu ta’ motivazzjoni fir-rigward tal-evalwazzjoni tar-rikorrenti.
               
            
         (1)  Informazzjoni mħassra jew mibdula fil-qafas ta’ protezzjoni ta’ data personali u/jew kunfidenzjalità.
      
         (2)  Informazzjoni mħassra jew mibdula fil-qafas ta’ protezzjoni ta’ data personali u/jew kunfidenzjalità.